**Cronfa Ysbrydoli Cymunedau: Telerau ac Amodau & Chymhwystra**

**Telerau ac Amodau Cyffredinol**

Rhaid cyflwyno ceisiadau yn ysgrifenedig gan ddefnyddio’r ffurflen gais arlein. Ceir dwy ffurflen gais:

* Ffurflen ar gyfer digwyddiadau i oedolion a’r cyhoedd
* Ffurflen ar gyfer digwyddiadau sydd wedi eu bwriadu’n benodol ar gyfer plant a phobl ifanc

Rhaid i bob cais gyrraedd Llenyddiaeth Cymru erbyn y dyddiad cau priodol ar gyfer eich digwyddiad, fel nodir yn y tabl yn [**Y Broses Ymgeisio**](https://www.llenyddiaethcymru.org/ein-prosiectau/cronfa-ysbrydoli-cymunedau/sut-i-wneud-cais-a-dyddiadau-cau/) ar wefan Llenyddiaeth Cymru.

Os byddwch yn ei chael hi’n anodd i gael gafael ar y ffurflen gais arlein, cysylltwch gyda ni i ofyn am ffurflen hygyrch.

Ni all Llenyddiaeth Cymru gynnig nawdd ôl-weithredol ar gyfer digwyddiadau sydd eisoes wedi eu cynnal.

**Ymateb**

Bydd Llenyddiaeth Cymru yn ymateb i’ch cais o fewn **naw diwrnod gwaith** i’r dyddiad cau sy’n berthnasol i’ch cais. Os na fyddwch yn clywed gennym o fewn yr amser hwn, cysylltwch â Llenyddiaeth Cymru er mwyn sicrhau ein bod wedi derbyn eich cais. Y trefnyddion sy’n gyfrifol am sicrhau bod y cais yn ein cyrraedd mewn pryd – ni ellir dal Llenyddiaeth Cymru yn gyfrifol am geisiadau nad ydynt yn llwyddo i’n cyrraedd.

Er mwyn asesu eich cais, efallai bydd angen i ni gysylltu â chi er mwyn gofyn am ragor o wybodaeth neu esboniad. Fe all hyn beri oedi wrth brosesu eich cais; byddwn yn rhoi gwybod i chi ynglŷn ag unrhyw oedi. Byddwn bob amser yn cysylltu â chi drwy ebost yn y lle cyntaf; felly a wnewch chi sicrhau bod y cyfeiriad ebost a nodwyd gennych yn y cais yn gywir, a’ch bod yn cadw golwg ar eich mewnflwch yn rheolaidd.

**Cynigion**

Os bydd eich cais yn llwyddiannus, byddwn yn anfon cadarnhad o’n cynnig drwy e-bost **o fewn naw diwrnod gwaith** i’r dyddiad cau. Os na allwn gynnig cymorth, byddwn yn rhoi gwybod i chi cyn gynted â phosibl.

Oherwydd y galw cynyddol uchel am nawdd Cronfa Ysbrydoli Cymunedau, ni allwn drafod ceisiadau unigol a wrthodwyd ac fe’ch cynghorir i ddarllen y meini prawf [**Cymhwystra**](https://www.llenyddiaethcymru.org/ein-prosiectau/cronfa-ysbrydoli-cymunedau/cymhwystra/) a’r [**Cyngor i Drefnwyr Digwyddiadau**](https://www.llenyddiaethcymru.org/ein-prosiectau/cronfa-ysbrydoli-cymunedau/cyngor-i-drefnyddion-digwyddiadau/)**.**

**Cydnabod cymorth Llenyddiaeth Cymru**

Os bydd eich cais yn llwyddiannus, rhaid i chi gydnabod cymorth Llenyddiaeth Cymru yn yr holl ddeunydd cyhoeddusrwydd cyn y digwyddiad (deunydd hyrwyddo printiedig a digidol) – gan gynnwys posteri, rhaglenni, taflenni, cylchlythyron a gwefannau) yn ogystal â cydnabyddiaeth ar lafar yn y digwyddiad.

Dylai datganiadau i’r wasg a chyfweliadau yn y wasg hefyd gydnabod cymorth Llenyddiaeth Cymru. Fe allai methu â chydnabod y nawdd effeithio ar lwyddiant ceisiadau gan eich grŵp/sefydliad yn y dyfodol.

Gweler y **Telerau ac Amodau** isod am fanylion sut i gydnabod nawdd Ysbrydoli Cymunedau.

**Defnyddio logo Ysbrydoli Cymunedau**

Dylid defnyddio logo Ysbrydoli Cymunedau i gydnabod y cymorth. Dylai fod yn ddarllenadwy ac wedi’i leoli yn y man mwyaf ymarferol, ond ni ddylid ei addasu mewn unrhyw ffordd. Rhaid i logo Ysbrydoli Cymunedau fod yn gymesur â logos eraill a ddefnyddir gan y trefnyddion.

Dylai logo Ysbrydoli Cymunedau ymddangos ar ffurf lorweddol bob amser. Peidiwch ag ymestyn, cywasgu, troi nac ystumio’r logo.  Sicrhewch fod digon o gyferbyniad rhwng y logo a’r cefndir. Dylech geisio defnyddio’r logo bob amser yn hytrach na nodi cyfraniad Llenyddiaeth Cymru yn unig.

Os caiff deunydd cyhoeddusrwydd ei baratoi cyn eich cais i Llenyddiaeth Cymru, ac nad yw’n rhoi cydnabyddiaeth i Ysbrydoli Cymunedau, gallai hyn olygu na chaiff eich cais ei dderbyn. Ceidw Llenyddiaeth Cymru yr hawl i atal y nawdd y cytunwyd arno ar gyfer unrhyw ddigwyddiad neu brosiect, neu ran o’r cyllid hwnnw, lle mae’r trefnyddion wedi torri’r amodau uchod yn fwriadol neu drwy esgeulustod.

Dylid rhoi gwybod i Llenyddiaeth Cymru yn syth am unrhyw anhawster i gydymffurfio â’r gofynion uchod. Os na allwch ddefnyddio delwedd logo Ysbrydoli Cymunedau am unrhyw reswm, dylech gynnwys y llinell ganlynol: “Hoffem gydnabod cymorth ariannol Cronfa Ysbrydoli Cymunedau Llenyddiaeth Cymru.”

**Gellir islwytho logo Ysbrydoli Cymunedau o adran** [**Cymhwystra**](https://www.llenyddiaethcymru.org/ein-prosiectau/cronfa-ysbrydoli-cymunedau/cymhwystra/) **ar wefan Llenyddiaeth Cymru.**

**Talu awduron**

Mae talu awduron yn llawn ac yn brydlon yn amod craidd i’n cynnig nawdd. Rhaid i drefnyddion y digwyddiad dalu’r awdur(on) yn llawn cyn gynted â phosib ar ôl y digwyddiad. Gall methu â gwneud hynny beryglu llwyddiant eich ceisiadau yn y dyfodol.

A wnewch chi sicrhau bod y ffioedd a gynigir i bob awdur yn deg ac ystyriol, a’ch bod yn ystyried eu costau teithio yn ogystal. A wnewch chi gyfeirio at ein [**Cyngor i Drefnyddion Digwyddiadau**](https://www.llenyddiaethcymru.org/ein-prosiectau/cronfa-ysbrydoli-cymunedau/cyngor-i-drefnyddion-digwyddiadau/)am ragor o fanylion a’r ffioedd a awgrymir.

**Hawlio nawdd**

Mae’n rhaid i drefnwyr digwyddiadau hawlio eich nawdd Cronfa Ysbrydoli Cymunedau **ymhen mis** o gynnal eich digwyddiad, drwy gwblhau a dychwelyd y **Ffurflen Adroddiad Digwyddiad** a anfonwyd atoch chi gyda’ch llythyr cynnig. Bydd y nawdd yn cael ei dalu’n uniongyrchol i drefnydd y digwyddiad ar ôl i ni gael y ffurflen hon, gan gynnwys eich adborth.

Mae Llenyddiaeth Cymru yn cadw’r hawl i dynnu’r cynnig yn ôl os nad yw’n cael ei hawlio **ymhen mis** o gynnal y digwyddiad(au). Cyfrifoldeb y trefnyddion yw sicrhau bod eu Ffurflen Adroddiad Digwyddiad yn ein cyrraedd o fewn yr amserlen hon.

**Digwyddiadau**

Rydym yn disgwyl i ddigwyddiadau a noddir gan Ysbrydoli Cymunedau gydymffurfio â [gwerthoedd](https://www.llenyddiaethcymru.org/amdanom-ni-llc/ein-gwerthoedd/) Llenyddiaeth Cymru, ac fe all dorri’r gwerthoedd hynny beryglu llwyddiant eich ceisiadau yn y dyfodol. A wnewch chi gyfeirio at ein [**Cyngor i Drefnyddion Digwyddiadau**](https://www.llenyddiaethcymru.org/ein-prosiectau/cronfa-ysbrydoli-cymunedau/cyngor-i-drefnyddion-digwyddiadau/)am ragor o fanylion ynglŷn â threfnu digwyddiadau yn y gymuned ac esiamplau o arfer da, a’n meini prawf [**Cymhwystra**](https://www.llenyddiaethcymru.org/ein-prosiectau/cronfa-ysbrydoli-cymunedau/cymhwystra/)**.**

**Awduron**

Dylai fod gan yr awduron rydych chi’n eu dewis gysylltiad llenyddol clir, a dylent fod yn ddewis priodol ar gyfer y digwyddiad dan sylw. Dylech gynnwys gwybodaeth amdanyn nhw yn eich cais (fel dolen at eu gwefan, CV ysgrifennu, geirdaon, teitl deunyddiau cyhoeddedig). Bydd Llenyddiaeth Cymru yn ystyried ceisiadau ar gyfer unrhyw awdur addas, ac i gael ysbrydoliaeth ewch at dudalen [Rhestr Awduron Cymru](https://www.llenyddiaethcymru.org/rhestr-awduron-cymru/) ar wefan Llenyddiaeth Cymru.

A wnewch chi sicrhau os gwelwch yn dda bod eich panelau, eich rhaglenni a’ch digwyddiadau i gyd yn gynhwysol ac yn gynrychioladol – gan sicrhau cydbwysedd o ran rhywedd, awduron o ystod o oedrannau, awduron Du, Asiaidd ac o leiafrifoedd ethnig, awduron sy’n byw gydag anableddau neu gyflwr iechyd hirdymor, awduron o gefndir incwm isel ac awduron o’r gymuned LHDTC+. Rydym yn disgwyl parch at a chynrychiolaeth yr iaith Gymraeg.

**Diogelu**

Mae Llenyddiaeth Cymru yn ceisio diogelu llesiant plant ac oedolion bregus tra eu bod yn mynychu neu’n cymryd rhan mewn digwyddiadau llenyddol. Mae Llenyddiaeth Cymru wedi ymrwymo at arfer da sy’n diogelu plant ac oedolion bregus rhag niwed. Yn ogystal, bydd Llenyddiaeth Cymru yn darparu cyfarwyddyd manwl i’w bartneriaid a chleientiaid ar bwyntiau gweithredu, os bydd ganddynt bryderon ynglŷn â diogelwch plant ac oedolion bregus.

Mae gan Llenyddiaeth Cymru ei bolisi mewnol **Polisi a Gweithdrefn Diogelu,** ac rydym yn hapus i’w rannu er mwyn cynorthwyo eich sefydliad wrth i chi ddatblygu eich prosesau diogelu.

Ar gyfer digwyddiadau a noddir gan Gronfa Ysbrydoli Cymunedau, rhaid i drefnwyr gofio bod y digwyddiad yn perthyn i’r sefydliad sy’n ei drefnu, ac mai’r sefydliad sy’n gyfrifol am sicrhau bod mesurau diogelu digonol yn bodoli. Nid yw Llenyddiaeth Cymru yn cymryd cyfrifoldeb am ddigwyddiadau a ariennir gan y cynllun.

**Telerau ac Amodau**

\*Caiff unrhyw gynigion nawdd gan Llenyddiaeth Cymru eu gwneud i chi ar yr amod eich bod yn derbyn y **Telerau ac Amodau** uchod. Gall methu â chydymffurfio â Thelerau ac Amodau Llenyddiaeth Cymru arwain at wrthod cynigion ariannu neu eu tynnu yn ôl, a byddant yn peryglu unrhyw nawdd drwy’r cynllun yn y dyfodol.

Drwy dderbyn unrhyw gynigion nawdd gan Llenyddiaeth Cymru, rydych yn cytuno â’r telerau ac amodau hyn ac felly’n ymrwymedig iddynt. Os bydd unrhyw rai o’r telerau ac amodau hyn yn peri anhawster i chi, neu os hoffech eu trafod ymhellach, cysylltwch â Llenyddiaeth Cymru ar: 01766 522 811 / [nawdd@llenyddiaethcymru.org](https://www.llenyddiaethcymru.org/beth-all-llenyddiaeth-cymru-ei-wneud-i-chi/rwyn-trefnu-digwyddiadau-llenyddol/nawdd-ar-gyfer-digwyddiadau/telerau-ac-amodau-a-meini-prawf/nawdd%40llenyddiaethcymru.org)